Lokal undervisningsplan

Uddannelsen til
Social- og sundhedshjælper

Gældende fra juli 2025



# Indhold

[Indhold 1](#_Toc190678211)

[Rammer for undervisningen 2](#_Toc190678212)

[Kompetencemål 2](#_Toc190678213)

[Opbygning af uddannelsen 3](#_Toc190678214)

[Fagene i uddannelsen 3](#_Toc190678215)

[Taksonomi i fagene 4](#_Toc190678216)

[Tilrettelæggelse af undervisning 5](#_Toc190678217)

[Evaluering, feedback og bedømmelse i uddannelsen 6](#_Toc190678218)

[Prøver 7](#_Toc190678219)

[Skoleperiode 1 8](#_Toc190678220)

[Tema 1 8](#_Toc190678221)

[Skoleperiode 2 13](#_Toc190678222)

[Tema 2 13](#_Toc190678223)

[Tema 3 17](#_Toc190678224)

[Valgfag 21](#_Toc190678225)

# Rammer for undervisningen

Erhvervsuddannelsen til social- og sundhedshjælper skal gennem skoleundervisning og oplæring give eleverne viden og færdigheder inden for det overordnede kompetenceområde: Professionel omsorg, pleje og praktisk hjælp i et rehabiliterende perspektiv inden for det primærkommunale område.

Undervisningen tager afsæt i gældende:

* bekendtgørelse om erhvervsuddannelsen til social- og sundhedshjælper <https://www.retsinformation.dk/>
* uddannelsesordningen for uddannelsen <https://hentdata.stil.dk/uddannelser>
* [bekendtgørelse om grundfag, erhvervsfag, erhvervsrettet andetsprogsdansk og kombinationsfag i erhvervsuddannelserne og om adgangskurser til erhvervsuddannelserne](https://www.retsinformation.dk/eli/lta/2022/555#P5)

Undervisningen på uddannelsen til social- og sundhedshjælper følger skolens [pædagogiske, didaktiske og metodiske grundlag](https://www.sosufvh.dk/dk/skolen/didaktiske-og-metodiske-grundlag).

Kompetencemål
Hovedforløbet har følgende kompetencemål:

1) Eleven kan i tværfagligt samarbejde selvstændigt udøve arbejdet som social- og sundhedshjælper i overensstemmelse med etiske principper, borgerens rettigheder, samt lovgivning på social- og sundhedshjælperens arbejdsområde som fag- og myndighedspersoner.

2) Eleven kan selvstændigt anvende værktøjer til tidlig opsporing af forandringer hos borgeren, hvorved eleven selvstændigt kan handle fagligt i forhold til observerede ændringer i borgerens fysiske, psykiske og sociale sundhedstilstand.

3) Eleven kan skelne mellem komplekse og ikke komplekse borgerforløb og handle i overensstemmelse med eget kompetenceområde i et professionelt samarbejde.

4) Eleven kan selvstændigt udføre praktisk og personlig hjælp, omsorg og pleje til borgere ud fra en rehabiliterende tilgang.

5) Eleven kan selvstændigt etablere, udvikle og afslutte en professionel relation, samt understøtte struktur i borgerens hverdag gennem et anerkendende samarbejde med borger og pårørende.

6) Eleven kan understøtte borgeren i intellektuelle, sociale, kulturelle, fysiske og kreative rehabiliterende aktiviteter ud fra borgerens ressourcer og selvbestemmelsesret, herunder inddrage de pårørende, samt reflektere over empati i arbejdet med borgere med funktionsnedsættelse.

7) Eleven kan selvstændigt samarbejde med borgeren og pårørende om sundhedsfremme og sygdomsforebyggelse i pleje- og omsorgsopgaver.

8) Eleven kan selvstændigt og i samarbejde identificere, planlægge, udføre og evaluere egne arbejdsopgaver og -processer ud fra arbejdsstedets kvalitetsstandarder og serviceniveau.

9) Eleven kan selvstændigt anvende faglig kommunikation i det professionelle og tværfaglige samarbejde og anvende kommunikation til at forebygge vold og konflikter.

10) Eleven kan selvstændigt dokumentere den udførte pleje i digitale dokumentationssystemer og videregive faglige informationer skriftligt og mundtligt til tværfaglige samarbejdspartnere i overensstemmelse med regler om GDPR, tavshedspligt og videregivelse af oplysninger.

11) Eleven kan selvstændigt anvende relevant velfærdsteknologi og digitale hjælpemidler i arbejdet hos borgeren.

12) Eleven kan selvstændigt anvende hygiejniske retningslinjer for afbrydelse af smitteveje i arbejdet hos borgeren.

13) Eleven kan selvstændigt og i samarbejde med andre tilrettelægge arbejdet med brug af hjælpemidler ud fra borgerens ressourcer, ergonomiske principper og arbejdspladsens regler om arbejdsmiljø og sikkerhed samt medvirke til et godt psykisk og fysisk arbejdsmiljø.

# Opbygning af uddannelsen

Uddannelsen er en vekseluddannelse med tre skoleperioder og to oplæringsperioder. Uddannelsen varer 2 år og 2 mdr., hvoraf skoleundervisningen i hovedforløbet varer 17 uger. Der er ikke fastsat afkortning af uddannelsen for voksne over 25 år.

|  |  |  |  |  |  |
| --- | --- | --- | --- | --- | --- |
| Påbygning  | Skoleperiode 1  | Oplæringsperiode 1  | Skoleperiode 2  | Oplæringsperiode 2  | Skoleperiode 3  |
| 1 uge  | 5 uger Tema 1  VUF 1 uge  | ca. 22 uger  | ca. 11 uger Tema 2 og 3 To valgfag 2 uger Prøve i et uddannelsesspecifikt fag  | ca. 20 uger  | ca. 1 uge Afsluttende prøve  |

Datoer for skoleperioden, oplæringsperioden og ferier for de enkelte hold kan ses på [skolens hjemmeside](https://www.sosufvh.dk/dk/oplaeringssamarbejde/skole-og-oplaeringsplaner).

# Fagene i uddannelsen

**Obligatorisk undervisning:**

* Social- og sundhedshjælperens rolle (38 moduler)
* Mødet med borgeren (45 moduler)
* Personlig hjælp, omsorg og pleje (59 moduler)
* Sundhedsfremme, forebyggelse og rehabilitering (67 moduler)
* Valgfaget Samarbejde med borgeren med demens er obligatorisk (18 moduler)
* Introduktioner, biblioteksundervisning og studieteknik (16 moduler)
* Selvstudie (23 moduler)
* Motion og trivsel (21 moduler)

**Påbygning**: VUF: Livskvalitet og forebyggelse af ensomhed (21 moduler)

Eleverne generhverver førstehjælpskompetence i faget Personlig hjælp, omsorg og pleje.

**Valgfag:** Eleverne skal vælge to ugers valgfag:

* Engelsk (2 uger) på niveau E og niveau D
* Innovation 1 uge
* Palliation og livskvalitet 1 uge
* SOSU-viden og -færdigheder (skills) 1 uge
* Mødet med borgeren med psykisk sygdom 1 uge
* Tysk

Engelsk har videreuddannelsesperspektiv og elever, der ønsker videreuddannelseskompetence, skal vejledes til at vælge engelsk som valgfag. Engelsk kan også udtrækkes til prøve.

Elever, der har godskrivning for enkelte uddannelsesspecifikke fag, skal følge den tematiserede undervisning, hvori faget indgår.

Eleverne får standpunktskarakterer i de uddannelsesspecifikke fag efter karakterskalaen. De valgfri uddannelsesspecifikke fag bedømmes bestået/ikke bestået.

De uddannelsesspecifikke fag og prøven i det uddannelsesspecifikke fag skal bestås.

#

# Taksonomi i fagene

**Uddannelsesspecifikke fag**

I erhvervsuddannelsernes uddannelsesspecifikke fag på hovedforløbet bruges fire præstationsstandarder *begynder, rutineret, avanceret og ekspert* som en taksonomi. På den måde er elevernes læring inddelt i niveauer, som viser den rækkefølge, som eleverne tilegner sig læring. De fire præstationsstandarder er en trinvis vej fra ikke at vide eller kunne til at vide og kunne på højeste niveau. Niveauerne afspejler det forventede niveau for eleverne. Nogle elever kan være længere tid om at nå niveauet og andre kan være hurtigere.

Vi arbejder med denne oversigt over niveauerne:



[Taksonomivejledning, UVM, 2021](https://www.uvm.dk/-/media/filer/uvm/udd/erhverv/pdf23/nov/231116-taksonomivejledning.pdf)

**Grundfag**

I erhvervsuddannelsernes grundfag anvendes en taksonomisk beskrivelsesramme for grundfagenes faglige mål på tre niveauer grundlæggende, alsidig og kompleks. De tre niveauer kan anvendes til at beskrive elevens viden, færdighed eller kompetence på det pågældende niveau.

Lodret i tabellen er de tre niveauer grundlæggende, alsidig og kompleks. Vandret er de tre hovedkategorier viden, færdigheder og kompetencer, som definerer forskellige aspekter af elevens læring.

Niveauerne beskriver en trinvis vej fra ikke at vide eller kunne til at vide og kunne på højeste niveau. Niveauerne afspejler det forventede niveau for eleverne. Nogle elever kan være længere tid om at nå niveauet og andre kan være hurtigere.

|  |  |  |  |
| --- | --- | --- | --- |
| Niveau | Viden | Færdigheder | Kompetencer |
|  |  |  |  |
| Grundlæggende | Gentage, referere, navngive, reproducere, imitere og søge vejledning | Efterligne, medvirke, iagttage, identificere og deltage i | Foretage, være bevidst, acceptere, registrere og opsøge |
| Alsidig | Redegøre for, diskutere, demonstrere, udlede og løse | Beherske, indhente, skelne, afprøve, begrunde, udarbejde, udføre, anvende og gennemføre | Se sammenhænge, afgøre, tage initiativ og tage ansvar |
| Kompleks | Forklare, sammenligne, reflektere, vælge, kritisere, bedømme, udvikle, variere og forholde sig til | Uddrage, eksperimentere, udvikle, udvælge, evaluere, formidle og vurdere | Innovere, skabe, planlægge, se forskelle, udføre, generalisere, selvstændiggøre og udvikle |

Modellen er lavet ud fra [Taksonomisk beskrivelsesramme for grundfagenes faglige mål på tre niveauer](https://emu.dk/sites/default/files/2019-06/Taksonomisk_beskrivelsesramme_for_grundfag.pdf)

# Tilrettelæggelse af undervisning

Der er en rød tråd gennem uddannelsen i kraft af den progression, der er i det faglige indhold og sammenhængen mellem teori og praksis. På den måde bygger hver skoleperiode videre på det foregående forløb. Skoleperioderne er med til at klæde eleverne på til deres oplæring.

Vi ser helhedsorienteret undervisning som et didaktisk princip i organiseringen af dele af undervisningen, så den både tager udgangspunkt i og peger frem mod en helhed, som knytter sig til arbejdet som social- og sundhedshjælper.

Arbejdet som social- og sundhedshjælper inddrager flere forskellige fagområder og delelementer og derfor er det helhedsorienteret princip synligt i vores organisering af undervisning i temaer. Her er hvert tema en helhed med elementer fra forskellige uddannelsesspecifikke fag og for skellige faglige emner fra fagene.

I vores daglige undervisning vægter vi også kortere helheder, hvor fx to fag arbejder sammen om udvalgte kompetencemål, som er meningsfuld for eleverne.

Den helhedsorienterede undervisning bygger også på tværfaglighed, da fagmål og kompetencemål i temaerne opnås på tværs af flere fag. På den måde kan vi tilgodese både fagenes egen faglighed og de sammenhænge, fagene indgår i i praksis. Det giver samtidig undervisningen et praksisnært element. Det praksisnære opstår, når eleverne kan anvende det, de lærer og det er meningsfuldt for dem. Vi sikrer det praksisnære og tværfaglige gennem simulationsbaseret undervisning i temaerne.

Vi bruger simulation som pædagogisk metode. Det øger det praksisnære i undervisningen, forbereder eleverne på oplæringen og eleverne lærer, at når de løser opgaver inden for social- og sundhedshjælperens opgaver bruger man viden, færdigheder og kompetencer fra flere fag.

Når det er meningsfuldt for eleverne og det er muligt differentieres undervisningen, så alle elever bliver udfordret og udvikler deres kompetencer bedst muligt. Derfor differentieres noget af undervisningen ud fra forskellige principper. Der kan differentieres i forhold til bl.a. sværhedsgrad, erfaring, arbejdsformer, sprogkompetencer og interesser.

Kollaborativ læring er et stærkt didaktisk princip på skolen. Det er tænkt ind i større opgaver i temaerne og det bruges dagligt i organiseringen af undervisningen. Det styrker elevernes evne til at samarbejde og løse større opgaver.

Vi har fokus på, at metoderne i undervisningen er relevante og effektive. Underviserne bruger deres faglige dømmekraft og didaktiske indsigt og afgør, hvilke metoder der vil gavne elever mest.

# Evaluering, feedback og bedømmelse i uddannelsen

Evaluering, feedback og bedømmelse er integrerede dele af uddannelsen og vi har en reflekteret tilgang til redskaberne og bruger forskellige metoder til evaluering og feedback. Vi vil gerne sikre, at vores elever i løbet af undervisningen har en forståelse for fagenes mål og egen læringsproces. Vi tager ofte udgangspunkt i elevens forudsætninger, derfor bruger vi forskellige evalueringsmetoder, fx skriftlige produkter, observationer, portfolio eller mundtlige præsentationer. Når vi evaluerer, indgår evalueringen altid i en proces. Bedømmelse gives som et slutresultat.

Eleverne får deres standpunktskarakterer ved undervisningens afslutning. Den skal gives inden eleven skal til prøve i faget.

**Formålet med evalueringen** er at støtte elevens læringsproces. Som en del af evalueringen får eleverne løbende feedback på deres indsats, produkter og lærings- og udviklingsprocesser. Herigennem træner eleverne også at evaluere deres egen indsats og produkter.

**Formålet med feedback** er at hjælpe eleven med at forstå styrker og svagheder, samt at give konkrete råd eller anbefalinger til forbedring. Feedbacken kan være mundtlig, skriftlig eller visuel, men den er altid konstruktiv og specifik, så den hjælper eleverne med at reflektere og udvikle sig.

**Formålet med en bedømmelse** er at give et billede af elevens præstationer i en given periode eller på et bestemt område. Bedømmelsen kan bruges til at vise, om eleven har opfyldt målene. Ved standpunktskarakterer skal karakteren udtrykke elevens aktuelle standpunkt. Bedømmelsen skal være transparent for eleven.

Når eleven aktivt bruger undervisernes evalueringer, feedback og bedømmelser er udbyttet størst. **Derfor opfordrer og opmuntrer vi eleverne til at deltage aktivt i processen**.

# Prøver

Eleverne skal til prøve i et udtrukket uddannelsesspecifikt fag og en afsluttende prøve i de uddannelsesspecifikke fag. Disse fag skal bestås.

Eksamensrammer og eksamensvejledning ligger som selvstændige dokumenter på skolens hjemmeside under de enkelte uddannelser.

# Skoleperiode 1

I denne periode arbejder eleverne med tema 1. Efter den første skoleperiode kan eleverne …

Undervisningen i skoleperiode 1 er med til at klæde eleverne på til oplæring 1 ved

# Tema 1

Social- og sundhedshjælperens rolle i professionel omsorg, pleje og praktisk hjælp

|  |  |
| --- | --- |
| **Varighed** | 4 uger  |
| **Beskrivelse af temaet** | I temaet vil læringsaktiviteterne være rettes mod social- og sundhedshjælperens arbejdsopgaver og kompetenceområde. Eleverne lærer, hvordan man som social- og sundhedshjælper yder hjælp til et andet menneske. Herunder lærer eleverne, hvordan de kommunikerer med borgeren på en respektfuld og professionel måde. Eleverne arbejder betydningen af sundhed, livsstil og livshistorie for det enkelte menneske. Eleverne skal også arbejde med ergonomi og forflytninger ud fra den rehabiliterende tilgang. Endvidere skal eleverne have en viden om den lovgivning, der gælder for deres arbejdsområde og hvordan de kan arbejde med at fremme og støtte borgerens funktionsniveau.  |
| **Mål** | **Kompetencemål 3:** Eleven kan arbejde sundhedsfremmende og forebyggende og reagere hensigtsmæssigt på ændringer i borgerens fysiske, psykiske og sociale sundhedstilstand.**Kompetencemål 4:** Eleven kan, under hensyntagen til livsstil og livsvilkår, selvstændigt motivere og understøtte borgeren i forhold til sundhedsfremme og forebyggelse samt informere borgeren om relevante private og kommunale tilbud, herunder kontakt til netværk og frivillige.**Kompetencemål 7:** Eleven kan selvstændigt støtte, vejlede, igangsætte og evaluere fysiske, kulturelle, kreative og sociale aktiviteter sammen med borgeren for at støtte borgeren i at mestre eget hverdagsliv.**Kompetencemål 10:** Eleven kan med en målrettet kommunikation etablere, gennemføre og afslutte det professionelle møde med borgere og pårørende, herunder inddrage relevante samarbejdspartnere.**Kompetencemål 12:** Eleven kan håndtere konflikter og arbejde voldsforebyggende ud fra arbejdspladsens retningslinjer for arbejdsmiljø.**Social- og sundhedshjælperens rolle**Mål 1: Eleven kan anvende viden om social- og sundhedsvæsenets opbygning og lovgivning, herunder menneskeretlige principper, tavshedspligt, aktindsigt og samtykke til at kunne varetage social- og sundhedshjælperens arbejdsområde.Mål 2: Eleven kan anvende viden om Serviceloven og Sundhedsloven, herunder regler for delegering, som ramme for social- og sundhedshjælperens opgaver til at udvælge og varetage arbejdsopgaver inden for eget kompetenceområde.Mål 6: Eleven kan anvende viden om arbejdspladsens organisering, rettigheder som fag- og myndighedsperson, og mulighed for medarbejderindflydelse til selvstændigt at kunne tage medansvar for trivsel på arbejdspladsen.**Mødet med borgeren**Mål 1: Eleven kan anvende viden om menneskesyn, etik og borgerens rettigheder til at reflektere over etiske dilemmaer, herunder ligebehandling, religionsfrihed, retten til seksualitet og retten til et socialt liv, i den professionelle omsorg.Mål 2: Eleven kan i mødet med borgeren anvende viden om egen og andres kultur, ikke-diskrimination, samt betydning af livshistorie til i et involverende samarbejde med borgeren at understøtte et meningsfuldt hverdagsliv.Mål 3: Eleven kan anvende viden om kommunikation til at etablere og fastholde en professionel relation i mødet med borgeren og de pårørende.Mål 9: Eleven kan anvende viden om redskaber til at forebygge udadreagerende adfærd og magtanvendelse, samt til at håndtere seksuel opmærksomhed, herunder uønsket seksuel opmærksomhed, og ud fra dette forklare og arbejde med, hvordan respekt og værdighed bevares i plejen af borgeren, herunder borgere med demens.**Personlig hjælp, omsorg og pleje**Mål 1: Eleven kan anvende viden om menneskets grundlæggende behov og funktionsniveau til i samarbejde med borgeren at planlægge, udføre og evaluere pleje- og omsorgsopgaver, der fremmer borgerens egenomsorg.Mål 2: Eleven kan anvende viden om hygiejniske principper og procedurer for madhåndtering, skift af sengelinned, sortering af vasketøj og rengøring til selvstændigt at forebygge smittespredning og afbryde smitteveje samt selvstændigt udføre praktiske opgaver i hjemmet.Mål 3: Eleven kan anvende viden om hygiejniske principper, afbrydelse af smitteveje, procedurer for personlig hygiejne, mund- og tandpleje samt medicinhåndtering som delegeret opgave, til selvstændigt at udføre pleje- og omsorgsopgaver hos borgeren.Mål 4: Eleven kan anvende viden om relationsdannelse, kommunikation og samarbejde i den rehabiliterende indsats til at kunne involvere og aktivere borgeren i prioriteringen og udførelsen af praktisk og personlig hjælp.Mål 9: Eleven kan anvende viden om de hyppigst forekommende demenssygdomme, deres årsager, symptomer og udvikling til at forklare demenssygdommes betydning for borgerens hverdagsliv.**Sundhedsfremme, forebyggelse og rehabilitering****Avanceret niveau:**Mål 3: Eleven kan anvende viden om normal aldring og livsstilssygdomme til at kunne arbejde forebyggende samt vejlede borgeren i sunde valg.Mål 4: Eleven kan anvende viden om ernæringsrigtig kost, anretning af mad og måltidets betydning til i samarbejde med borgeren og pårørende at kunne igangsætte forebyggende og sundhedsfremmende tiltag samt sikre en hensigtsmæssig ernæring.Mål 9: Eleven kan anvende viden om kommunikationsformer, som kan motivere borgeren til egenomsorg i det forebyggende og rehabiliterende arbejde.Mål 10**:** Eleven kan anvende viden om arbejdsmiljø og ergonomi til selvstændigt at planlægge og udføre forflytningsopgaver, herunder forebygge arbejdsbetingede belastninger og arbejdsulykker ved hjælp af velfærdsteknologi, hjælpemidler og ergonomiske teknikker.**Ekspertniveau:**Mål 3: Eleven kan anvende viden om normal aldring og livsstilssygdomme til at kunne identificere og iværksætte forebyggende initiativer samt vejlede borgeren i sunde valg.Mål 4: Eleven kan anvende viden om ernæringsrigtig kost, anretning af mad og måltidets betydning til i samarbejde med borgeren og pårørende at kunne identificere og igangsætte forebyggende og sundhedsfremmende tiltag samt sikre en hensigtsmæssig ernæring.Mål 9: Eleven kan anvende viden om og begrunde valg af kommunikationsformer, som kan motivere borgeren til egenomsorg i det forebyggende og rehabiliterende arbejde.Mål 10: Eleven kan anvende viden om arbejdsmiljø og ergonomi til selvstændigt at planlægge og udføre forflytningsopgaver, herunder vurdere og begrunde hvordan arbejdsbetingede belastninger og arbejdsulykker kan forebygges ved hjælp af velfærdsteknologi, hjælpemidler og ergonomiske teknikker. |
| **Tværfagligt indhold** | Faget social- og sundhedshjælperens rolle bidrager til temaet med viden om sundhedsvæsenets opbygning og lovgivning samt viden om ansvars- og kompetenceområdet. Faget mødet med borgeren bidrager til temaet ved at lære eleverne om kommunikation med borgere og pårørende samt livshistoriens betydning. Faget personlig hjælp, omsorg og pleje bidrager til temaet ved at arbejde med sygeplejeprocessen som metode, menneskets grundlæggende behov. Desuden hvordan eleven skal udføre pleje og praktisk hjælp og korrekt medicinhåndtering. Faget sundhedsfremme, forebyggelse og rehabilitering bidrager til temaet med viden om livsstil og livsstilens betydning for sundhed. Der arbejdes med begreber som sundhedsfremme, motivation og ergonomi. Kompetencemålene indgår i afslutningen på temaet, hvor eleverne skal vise det faglige indhold i simulation. |
| **Afslutning** | Inden afrundingen af temaet får eleverne en delkarakter med undtagelse af faget Social- og sundhedshjælperens rolle.Temaet afrundes med en fremlæggelse i grupper, hvor der gives feedback i forhold til kompetencemålene. * Hvordan har eleven arbejdet med planlægning og gennemførelse af eget arbejde/samarbejde med andre i gruppen?
* Hvordan kan eleven vurdere egen indsats hidtil og fremadrettet?

Eleverne lægger notaterne i deres portfolio som dokumentation for deres indsats i temaetEleverne arbejder med en praktisk opgave, hvor de skal bruge deres faglige viden og færdigheder. Med inddragelse af taksonomien for præstationsstandarder er der i vurderingen af elevernes præstationer fokus på elevernes anvendelse og forståelse af viden om: * Pligter og ansvarsområder
* Ernæringsrigtig kost og måltidets betydning
* Hygiejniske principper og personlig hygiejne
* Plejeopgaver og praktisk hjælp
* Den rehabiliterende tilgang
* Forflytningsprincipper
* Professionel kommunikation med borgeren, pårørende og tværfaglige samarbejdspartnere (hvilket fag?)
* Udadreagerende adfærd (hvilket fag?)
* Livshistorie
* Magtanvendelse
* Menneskets behov
 |
| Faget social- og sundhedshjælperens rolle | **Fokus i faget:** Sundhedsvæsnets opbygning, det kommunale system, service- og sundhedsloven samt dokumentation. **Udbytte:** Eleven introduceres til det at være fag- og myndighedsperson, samt de pligter og rettigheder der følger med i rollen som social og sundhedshjælper. **Evaluering:**  Via klassedeltagelse, gruppearbejde og fremlæggelser/videndeling. Quizzer og multiple choice.Faget afsluttes med en temaopsamling. |
| Faget mødet med borgeren | **Fokus i faget:** Målrettet kommunikation, kultur, kulturforståelse og livshistorie. Anvendelse af magt og etik. **Udbytte:** Eleverne introduceres til kommunikationsmetoder i relation til samarbejde med borger og pårørende. Eleven opnår forståelse for borgerens livshistorie og borgerens oplevelse af et meningsfyldt hverdagsliv samt indsigt i egen forforståelse.**Evaluering:**  Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling.  |
| Faget personlig hjælp, omsorg og pleje | **Fokus i faget:** Professionel omsorg, egenomsorg, personlig og praktisk hjælp. Kroppens opbygning og funktion, hygiejne og hygiejniske principper samt medicinhåndtering. **Udbytte:** Eleverne introduceres til professionel omsorg. Der undervises i at udføre personlig og praktisk hjælp. Der undervises i at udføre hverdagsobservationer under vejledning. **Evaluering:**  Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling. |
| Faget sundhedsfremme, forebyggelse og rehabilitering | **Fokus i faget:** Grundlæggende ergonomi, rehabilitering, ernæring, motivation og livskvalitet, aldring og sundhed – set i et samfundsperspektiv. **Udbytte:** Eleverne opnår kendskab til rehabilitering og sundhedsbegrebet - herunder sundhedsfremme og forebyggelse**.** Eleverne kan anvende de grundlæggende forflytningsprincipper og har kendskab til relevante hjælpemidler. Eleverne opnår kendskab til grundlæggende ernæring. **Evaluering:** Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling. |

# Skoleperiode 2

Vi samler op på elevernes oplæring 1 ved at eleverne medbringer og bearbejder en praksiserfaring fra oplæringen og anvender denne praksiserfaring i undervisningen gennem tema 2.

I denne periode arbejder eleverne med tema 2 og 3. Efter denne skoleperiode kan eleverne …

Sammenhængen og progressionen med den forrige skoleperiode og oplæringsperiode er tydelig ved …

# Tema 2

Social- og sundhedshjælperen mellem praksis og viden

|  |  |
| --- | --- |
| **Varighed** | 4 uger  |
| **Beskrivelse af temaet** | I temaet bygges der mere faglig viden på alle de erfaringer og observationer, eleverne har gjort sig ude i oplæringen. Eleverne lærer om de mest almindelige sygdomme og aldersforandringer hos borgeren. Eleverne skal desuden arbejde med, hvordan de yder pleje og omsorg og støtter borgeren i forbindelse med det rehabiliterende arbejde. Eleverne skal undervejs og til sidst i temaet dele deres erfaringer fra oplæringen med hinanden. Opgavebeskrivelse: Eleverne skal udtænke og beskrive en borger med en konkret problemstilling med afsæt i den aktuelle sygdom. Denne beskrivelse laves på baggrund af dataindsamlingen eller en af casene fra elevshare og erfaringer fra praksis og den teori eleverne har arbejdet med. Betragtes som repetition. Anvende sygeplejeprocessen – herunder opsætte mål for deres handlingsforslag. Drøfte teoretiske begrundelser for disse handlinger med inddragelse af: * Forstå og anvende netværkets betydning
* Vejlede borgeren om aktivitetstilbud
* Inddrag borgeren i rehabilitering
* Reflekter over empati i arbejdet med borgeren og de pårørende
* Fokus på ergonomi ift. arbejdsbelastning
* Anvende viden om hyppigt forekommende kroniske sygdomme
* Selvstændigt arbejde sundhedsfremmende og sygdomsforebyggende
* Anvende viden om tidlig opsporing af ændringer i borgerens almentilstand

Afholde gruppemøde: Eleverne udvælger et af deres opsatte mål med efterfølgende drøftelser af handlinger. Drøftelserne udmunder i en konkret situation, der demonstreres med borgeren (simulation). Klassen overværer gruppemødet. Der kan eventuelt udpeges en opponentgruppe som involveres i debriefing. Gruppemøderne foregår som afslutning af temaet. Der deltager to undervisere – altid en sygeplejerske, som også er tovholder på ”projektforløbet”. |
| **Mål** | **Kompetencemål 2:** Eleven kan, under hensyntagen til selvbestemmelsesretten, motivere borgeren til at tage aktivt del i det rehabiliterende forløb, så egenomsorg, trivsel og praktisk funktionsevne bevares i hverdagen i videst muligt omfang.**Kompetencemål 3:** Eleven kan arbejde sundhedsfremmende og forebyggende og reagere hensigtsmæssigt på ændringer i borgerens fysiske, psykiske og sociale sundhedstilstand.**Kompetencemål 6:** Eleven kan, på baggrund af fagligt skøn af borgerens ernæringstilstand, iværksætte relevante initiativer, der fokuserer på borgerens kost og ernæring, herunder måltidets betydning.**Kompetencemål 7:** Eleven kan selvstændigt støtte, vejlede, igangsætte og evaluere fysiske, kulturelle, kreative og sociale aktiviteter sammen med borgeren for at støtte borgeren i at mestre eget hverdagsliv.**Kompetencemål 8:** Eleven kan selvstændigt informere og understøtte i brug af digitale hjælpemidler med fokus på træning og praktisk hjælp.**Kompetencemål 9:** Eleven kan fagligt dokumentere den planlagte og gennemførte indsats i pleje-, trænings- og/eller handleplaner i overensstemmelse med arbejdspladsens retningslinjer, herunder anvende elektroniske dokumentationssystemer.**Kompetencemål 10:** Eleven kan med en målrettet kommunikation etablere, gennemføre og afslutte det professionelle møde med borgere og pårørende, herunder inddrage relevante samarbejdspartnere.**Kompetencemål 13:** Eleven kan selvstændigt forflytte en borger i overensstemmelse med de ergonomiske principper og kan selvstændigt anvende og vedligeholde hjælpemidler og relevant velfærdsteknologi.**Social- og sundhedshjælperens rolle**Mål 5: Eleven kan anvende viden om lokalt fastlagte kvalitetsstandarder, ydelseskataloger og serviceniveauer til at prioritere opgaver i forhold til borgerens behov og funktionsniveau.Mål 6: Eleven kan anvende viden om arbejdspladsens organisering, rettigheder som fag- og myndighedsperson, og mulighed for medarbejderindflydelse til selvstændigt at kunne tage medansvar for trivsel på arbejdspladsen.Mål 8: Eleven kan anvende viden om relevante samarbejdspartneres arbejdsområder til at foretage relevante observationer af borgeren inden henvendelse til andre fagpersoner.**Mødet med borgeren**Mål 1: Eleven kan anvende viden om menneskesyn, etik og borgerens rettigheder til at reflektere over etiske dilemmaer, herunder ligebehandling, religionsfrihed, retten til seksualitet og retten til et socialt liv, i den professionelle omsorg.Mål 3: Eleven kan anvende viden om kommunikation til at etablere og fastholde en professionel relation i mødet med borgeren og de pårørende.Mål 6: Eleven kan anvende viden om rehabilitering i hverdagslivet til at kunne arbejde understøttende og involverende i samarbejdet med borgeren og pårørende, herunder med støttet beslutningstagen hos borgeren.Mål 7: Eleven kan anvende viden om mundtligt og skriftligt fagsprog til at formidle og dokumentere observationer hos borgeren.Mål 8: Eleven kan anvende viden om grundlæggende behov, observationsmetoder og vurdering af fysisk, psykisk og social sundhedstilstand til at kunne motivere og guide borgeren til egenomsorg.**Personlig hjælp, omsorg og pleje**Mål 3: Eleven kan anvende viden om hygiejniske principper, afbrydelse af smitteveje, procedurer for personlig hygiejne, mund- og tandpleje samt medicinhåndtering som delegeret opgave, til selvstændigt at udføre pleje- og omsorgsopgaver hos borgeren.Mål 5: Eleven kan anvende viden om alderssvækkede borgeres funktionsniveau, behov og hyppigst forekommende kroniske sygdomme til at kunne planlægge, udføre og evaluere personlig hygiejne og plejeopgaver med omsorg og respekt for det enkelte menneske.Mål 6: Eleven kan, med udgangspunkt i Sundhedsstyrelsens Værktøjer til tidlig opsporing, anvende viden om principperne for observation af borgerens almene sundhedstilstand til at kunne reagere hensigtsmæssigt herpå, herunder varetage dokumentation og tage kontakt til relevante fagpersoner.Mål 7: Eleven kan anvende viden om kroppens opbygning og funktion, herunder den fysiske og psykiske aldringsproces, til at kunne observere og identificere typiske symptomer på ændret adfærd samt iværksætte relevante handlinger.Mål 10: Eleven kan anvende viden om den ældre borgers mulige symptomer ved tilstande som fx cystitis, smerter, væskemangel og udvikling af delir til at kunne tilrettelægge og udføre pleje, omsorg og støtte til borgeren.**Sundhedsfremme, forebyggelse og rehabilitering****Avanceret niveau:**Mål 1: Eleven kan anvende viden om den rehabiliterende tilgang til at kunne involvere borgeren, under hensyn til dennes funktionsevne, i valg og planlægning af aktiviteter der fremmer borgerens livskvalitet og handlekompetence.Mål 2: Eleven kan anvende viden om relationsdannelse, kommunikation, samarbejde og borgerinddragelse til at kunne understøtte borgerens selvbestemmelsesret i eget liv.Mål 5: Eleven kan anvende viden om lokale forebyggelsespakker til at informere og vejlede borgeren om valg og brug af relevante tilbud.Mål 6: Eleven kan anvende viden om inddragelse af pårørende og frivillige til at kunne samarbejde om at tilrettelægge intellektuelle, sociale, kulturelle, fysiske og kreative aktiviteter ud fra en rehabiliterende tilgang.Mål 8: Eleven kan anvende viden om netværkets betydning for borgerens mestring af rehabiliteringsforløbet og kan støtte borgeren i netværksskabelse, herunder anvende muligheder for støtte i de frivillige netværk.**Ekspertniveau:**Mål 1, 2, 5, 6, 8: Samme som ovenfor, men med højere krav til vurdering, begrundelse og refleksion.Mål 10: Eleven kan anvende viden om arbejdsmiljø og ergonomi til selvstændigt at planlægge og udføre forflytningsopgaver, herunder vurdere og begrunde hvordan arbejdsbetingede belastninger og arbejdsulykker kan forebygges ved hjælp af velfærdsteknologi, hjælpemidler og ergonomiske teknikker. |
| Tværfagligt indhold | Faget social- og sundhedshjælperens rolle bidrager til temaet med kvalitetsstandarder samt indflydelse på såvel arbejdspladsen som elevernes arbejdsmiljø. Faget mødet med borgeren bidrager til temaet med faglig viden om menneskesyn og etiske dilemmaer fra det professionelle omsorgsarbejde. Faget personlig hjælp, omsorg og pleje bidrager til temaet med viden om tidlig opsporing af begyndende sygdom og nedsat funktionsevne i forbindelse med kroniske sygdomme. Faget sundhedsfremme, forebyggelse og rehabilitering bidrager til temaet med viden om netværk, forebyggende tilbud, aktiviteter og aktivitetsanalyse samt rehabiliteringsbegrebet i praksis.  |
| Afrunding | Temaet afrundes med en opgave, hvor den enkelte elev i et gruppesamarbejde demonstrerer tilegnelse af faglig viden og anvendelse heraf samt evne til refleksion. Der kan være variation i fag, der indgår. Overordnet * Hvordan har eleven arbejdet med planlægning og gennemførelse af eget arbejde/samarbejde med andre i gruppen?
* Hvordan kan eleven vurdere egen indsats hidtil og fremadrettet?
* Elevens evne til fagligt at begrunde den praktiske opgave.
* Elevens evne til at anvende relevant teori og metode i løsning af den praktiske opgave.
* Elevens evne til at reflektere over handlemuligheder i den praktiske opgave.
* Elevens evne til at reflektere over egen kommunikation og etiske dilemmaer med afsæt i den praktiske opgave

 Eleverne arbejder med en praktisk opgave, hvor de skal bruge deres faglige viden og færdigheder. Med inddragelse af taksonomien for præstationsstandarder er der i vurderingen af elevernes præstationer fokus på elevernes anvendelse og forståelse af viden om: * ændringer i borgerens fysiske, psykiske og sociale sundhedstilstand og funktionsniveau
* værktøjer til tidlig opsporing i samarbejde med relevante samarbejdspartnere
* den rehabiliterende tilgang
* relevante lokale ydelseskataloger og kvalitetsstandarder
* borgerens selvbestemmelsesret i eget liv
* tilrettelæggelse af arbejde
* arbejdsmiljø og ergonomi

Eleverne lægger notaterne i deres portfolio som dokumentation for deres indsats i temaet. |
| Faget social- og sundhedshjælperens rolle | **Fokus i faget:** Kvalitetsstandarder, ydelseskatalog, serviceniveauer, fysisk og psykisk arbejdsmiljø.**Udbytte:** Eleven får kendskab til rammerne for social- og sundhedshjælperens rolle i praksis. Eleven får viden til selvstændigt at kunne vurdere egen og andres fysiske og psykiske arbejdsmiljø og handle i forhold til dette.**Evaluering:**  Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling. |
| Faget mødet med borgeren | **Fokus i faget:** Menneskesyn og etik, den professionelle samtale, 12 sygeplejefaglige behovsområder, mundtlig videreformidling og dokumentation. **Udbytte:** Eleven kan i kendte situationer reflektere over etiske dilemmaer i egen praksis. Eleven kan dokumentere og videreformidle viden i det tværfaglige samarbejde og via relevante dokumentationssystemer. **Evaluering:**  Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling |
| Faget personlig hjælp, omsorg og pleje | **Fokus i faget:** Sygdomslære, observationer, sygeplejeprocessen, smitteveje, huden, tryksår og hverdagsobservationer. **Udbytte:** Der undervises i at udføre grundlæggende sygeplejefaglige opgaver og lave hverdagsobservationer i kendte situationer. Eleven undervises i tidlig opsporing i forhold til de mest almindelige forekommende sygdomme hos ældre. **Evaluering:**  Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling |
| Faget sundhedsfremme, forebyggelse og rehabilitering | **Fokus i faget:** Rehabiliterende tilgang, normal aldring, borgerinddragelse, livskvalitet og mestring, funktionsevne, aktivitet og aktivitetsanalyse. Arbejdsmiljø, forflytning og hjælpemidler, forebyggelsespakker og netværk. **Udbytte**: Eleverne opnår teoretisk kendskab til livskvalitet og mestring. Eleverne kan anvende metoder til motivation til livstilsændringer - under vejledning. Eleverne kan anvende de grundlæggende forflytningsprincipper og har kendskab til relevante hjælpemidler. Eleven kan i kendte situationer genkalde principperne for aktivitetsanalysen i arbejdet med borgeren. **Evaluering:**  Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling og med en delkarakter på enten avanceret eller ekspert niveau |

#

# Tema 3

Social- og sundhedshjælperen som fagperson i det rehabiliterende arbejde

Sammenhængen/overgangen mellem tema 2 og 3 er …

|  |  |
| --- | --- |
| **Varighed** | 4 uger  |
| **Beskrivelse af temaet** | I temaet vil læringsaktiviteterne rettes mod den selvstændige social- og sundhedshjælper i det tværprofessionelle rehabiliterende arbejde, der tilrettelægges, så borgeren oplever sammenhæng og struktur i hverdagen i overensstemmelse med kvalitetsstandarder, velfærdsteknologiske løsninger og arbejdsmiljø. Den faglige helhed: Med udgangspunkt i en case øves metoder til afsluttende prøve og faglige kompetencer som selvstændig social- og sundhedshjælper. Der arbejdes i grupper efter arbejdsmodellen. Gruppen starter med at identificere og prioritere 1 til 2 problemstillinger. Dernæst findes relevante ressourcer hos borgeren. Problemstillingerne skal begrundes med teoretisk viden (pre-briefing). Herefter udarbejdes mål og handlingsforslag, hvori borgerens ressourcer inddrages og styrkes. Handlingen (scenariet) gennemføres og filmes (varighed ca. 5-7 min.). Formidlingen skal være en præsentation af de begrundede problemstillinger (ca. 7-8 min.) og fremvisning af film (ca. 5-7 min.). Herefter refleksion over: Hvad så vi? Hvad tænkte vi? Hvad gjorde vi? Hvorfor gjorde vi sådan? hvad kunne vi ellers have gjort? Omdrejningspunktet for formidlingen er refleksionen (debriefing ca. 15 min.). Tidsangivelserne tilpasses muligheder og klassens størrelse (25-25-50%). |
| **Mål** | **Kompetencemål 1:** Eleven kan professionelt og selvstændigt udføre personlig pleje og omsorg samt varetage personlig og praktisk hjælp, så borgeren kan bevare sin mulighed for livsudfoldelse og livskvalitet.**Kompetencemål 5:** Eleven kan ud fra et fagligt skøn, samt Sundhedsstyrelsens anbefalinger til tidlig opsporing, kommunale procedurer og retningslinjer, selvstændigt iværksætte handlinger, herunder relevante screeninger, i forhold til borgerens hverdagsliv.**Kompetencemål 9:** Eleven kan fagligt dokumentere den planlagte og gennemførte indsats i pleje-, trænings- og/eller handleplaner i overensstemmelse med arbejdspladsens retningslinjer, herunder anvende elektroniske dokumentationssystemer.**Kompetencemål 11:** Eleven kan møde andre mennesker på en etisk, empatisk og respektfuld måde samt reflektere og begrunde sin egen professionelle rolle i udviklingen af mellemmenneskelige relationer.**Kompetencemål 13:** Eleven kan selvstændigt forflytte en borger i overensstemmelse med de ergonomiske principper og kan selvstændigt anvende og vedligeholde hjælpemidler og relevant velfærdsteknologi.**Social- og sundhedshjælperens rolle**Mål 3: Eleven kan anvende viden om lovgivning og lokale retningslinjer for utilsigtede hændelser til at deltage i samt tage medansvar for kvalitetsudvikling af praksis.Mål 4: Eleven kan anvende viden om social- og sundhedspolitiske målsætninger, sundhedsaftaler og visitationssystem til at reflektere over varetagelsen af arbejdet som social- og sundhedshjælper.Mål 7: Eleven kan, som fag- og myndighedsperson, anvende viden om betydningen af tværsektoriel og tværfaglig kommunikation og samarbejde, herunder dokumentation og videregivelse af faglige informationer til at skabe struktur og sammenhængende forløb for borgeren.**Mødet med borgeren**Mål 4: Eleven kan anvende viden om mellemmenneskelige relationer, kommunikation, ligeværdighed og empati til selvstændigt at planlægge og gennemføre den professionelle samtale med borgeren og pårørende.Mål 5: Eleven kan anvende viden om kommunikation, samarbejde og konflikthåndtering i mødet med borgeren til selvstændigt at medvirke til udvikling af et godt psykisk arbejdsmiljø.Mål 7: Eleven kan anvende viden om mundtligt og skriftligt fagsprog til at formidle og dokumentere observationer hos borgeren.**Personlig hjælp, omsorg og pleje**Mål 8: Eleven kan anvende viden om digitale redskaber til at vejlede og støtte den ældre borger i adgangen til det digitale Danmark.Mål 11: Generhvervelse af førstehjælp på erhvervsuddannelserne, efter Dansk Førstehjælpsråds uddannelsesplaner pr. 1. august 2016.**Sundhedsfremme, forebyggelse og rehabilitering****Avanceret niveau**Mål 7: Eleven kan anvende viden om plejeplaner og træningsplaner til at kunne arbejde målrettet med borgerens rehabiliteringsforløb ud fra et helhedsorienteret perspektiv.Mål 10: Eleven kan anvende viden om arbejdsmiljø og ergonomi til selvstændigt at planlægge og udføre forflytningsopgaver, herunder forebygge arbejdsbetingede belastninger og arbejdsulykker ved hjælp af velfærdsteknologi, hjælpemidler og ergonomiske teknikker.Mål 11: Eleven kan anvende viden om velfærdsteknologi til at kunne vejlede borgeren i brugen af teknologi, der kan understøtte borgerens funktionsevne og mestring af hverdagslivet.**Ekspertniveau**Mål 7: Eleven kan anvende viden om plejeplaner og træningsplaner til at kunne vurdere, begrunde og arbejde målrettet med borgerens rehabiliteringsforløb ud fra et helhedsorienteret perspektiv.Mål 10: Eleven kan anvende viden om arbejdsmiljø og ergonomi til selvstændigt at planlægge og udføre forflytningsopgaver, herunder vurdere og begrunde hvordan arbejdsbetingede belastninger og arbejdsulykker kan forebygges ved hjælp af velfærdsteknologi, hjælpemidler og ergonomiske teknikker.Mål 11: Eleven kan anvende viden om velfærdsteknologi til at finde, sammenligne og vejlede borgeren i brugen af teknologi, der kan understøtte borgerens funktionsevne og mestring af hverdagslivet. |
| Tværfagligt indhold | Faget social- og sundhedshjælperens rolle bidrager til temaet med Faget mødet med borgeren bidrager til temaet med Faget personlig hjælp, omsorg og pleje bidrager til temaet med Faget sundhedsfremme, forebyggelse og rehabilitering bidrager til temaet med viden om Kompetencemålene indgår i temaet ved …. |
| Opsamling | Inden afrundingen af temaet bliver eleverne vurderet i de involverede fag. Vurderingen er en del af elevernes samlede standpunktsvurdering.Temaet afrundes med en opgave, hvor eleverne får mulighed for at bruge deres samlede viden, færdigheder og kompetencer inden for uddannelsen. I forhold til temaopsamlingen forstår vi en praktisk opgave som en case. Der er særligt fokus på: • Elevens evne til fagligt at begrunde en praktisk opgave. • Elevens evne til at anvende relevant teori og metode i løsning af en praktisk opgave. • Elevens evne til at reflektere over handlemuligheder i en praktisk opgave. • Elevens evne til at reflektere over egen kommunikation og etiske dilemmaer med afsæt i en praktisk opgave. Eleverne lægger notaterne i deres portfolio som dokumentation for deres indsats i temaet.  |
| Faget social- og sundhedshjælperens rolle | **Fokus i faget:** Kvalitetsudvikling, social og sundhedspolitik.**Udbytte:** Eleven skal selvstændigt forholde sig til social- og sundhedshjælperens rolle som fag- og myndighedsperson i praksis. **Evaluering:** Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling og med en standpunktskarakter - eller udtrukket eksamensfag. |
| Faget mødet med borgeren | **Fokus i faget:** Konflikthåndtering, udvikling af fysisk og psykisk arbejdsmiljø, helhedsvurdering, samarbejde og kommunikation. **Udbytte:** Eleven kan selvstændigt indsamle relevante data og udarbejde dokumentation i overensstemmelse med relevante klassifikationsredskaber.**Evaluering:**  Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling og med en standpunktskarakter, eller udtrukket eksamensfag. |
| Faget personlig hjælp, omsorg og pleje | **Fokus i faget:** Borgeren og det digitale Danmark samt generhvervelse af førstehjælp**Udbytte:** Eleven bliver bevidst om og kan forholde sig til social- og sundhedshjælperens rolle i forhold til GDPR. Eleven kan udføre grundlæggende førstehjælp. **Evaluering:**  Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling og med en standpunktskarakter, eller udtrukket eksamensfag. |
| Faget sundhedsfremme, forebyggelse og rehabilitering | **Fokus i faget:** Funktionsevne og mestring, aktivitet og aktivitetsanalyse, forflytningsteknik og hjælpemidler.**Udbytte:** Eleven skal selvstændigt redegøre for og handle i overensstemmelse med borgerens funktionsniveau. Eleven skal selvstændigt søge viden og udføre vejledning og støtte omkring hjælpemidler til borgere i eget hjem. Eleven skal kunne forstå og anvende begreberne omkring mestring og livskvalitet i relation til den enkelte borger og dennes livshistorie. Eleven skal selvstændigt kunne handle sikkert i den rehabiliterende praksis og forstå relationens betydning i borgerens rehabiliteringsforløb. **Evaluering:**  Via klassedeltagelse, gruppearbejde, praktiske opgaver i SIM og fremlæggelser/videndeling. Quizzer og multiple choice.Faget afsluttes med en temaopsamling og med en standpunktskarakter på enten avanceret eller ekspert niveau - eller udtrukket eksamensfag.  |

#  Valgfag

|  |
| --- |
| **Engelsk som valgfag på E- og D-niveau** |
| Varighed  |  |
| Fokus | Fagets omdrejningspunkt er de kulturelle og kommunikative kompetencer: at tale, at samtale, at lytte, at læse og at skrive.  |
| Indhold  |  |
| Materiale  | Der arbejdes ud fra det udvidede tekstbegreb. Tekstvalget omfatter således både fiktion, faktion, billeder og digitale teksttyper f.eks. noveller, blog, avis- og fagbladsartikler samt dokumentarfilm, kort- og spillefilm. Tekstvalget foretages efter teksternes relevans i forhold til elevens forudsætninger og valg af erhvervsfagligt hovedområde, samt ud fra deres aktualitet og relevans. Der vil på dette område også være fokus på proces- og erhvervskommunikativ kommunikation. **Emner:** **SOSU E niveau**  * Professional relations
* The work place
* Body and health
* Food and nutrition

**SOSU D niveau**  * Staying active
* Diseases, symptoms and care
* A difficult mind
* Multiculturalism

[www.eudengelsk.munksgaard.dk](http://www.eudengelsk.munksgaard.dk/)  |
| Fagmål | Kommunikation E-niveau: 1, 2, 3, 4, 5, 6, 7 8 og 9Kommunikationsstrategier F- og E-niveau: 1, 2, 3, 4 og 5 Sprogbrug og sprogtilegnelse E-niveau: 1, 2, 3 og 4Kultur- og samfundsforhold E-niveau: 1, 2 og 3  | Kommunikation D-niveau: 1, 2, 3, 4, 5, 6, 7, 8 og 9Kommunikationsstrategier D- og C-niveau: 1, 2, 3, 4 og 5 Sprogbrug og sprogtilegnelse D-niveau: 1, 2, 3 og 4 Kultur- og samfundsforhold D-niveau: 1, 2 og 3  |
| Udbytte |  |
| Evaluering og feedback  |  |
| Bedømmelse  | Feedback på mundtlige præstationer, skriftlige afleveringsopgaver samt fremlæggelser i klassen. Elevens deltagelse mundtligt og skriftligt i undervisningen, elevens skriftlige afleveringer samt tilstedeværelse i undervisningen.  |

|  |
| --- |
| **Tysk som valgfag på E- og D-niveau** |
| Varighed  | 4 dage=24 lektioner  |
| Fokus | Omdrejningspunktet er fremmedsprogenes kernefaglighed 1. Sprogfag som vindue mod verden
2. Kommunikation med elevrelevante målgrupper
3. Æstetisk forståelse og respons
4. Interkulturel transmission
 |
| Indhold  |  |
| Materiale  | Eleven vælger selv sit fokusområde for ugens arbejde med udgangspunkt i fagmålene. Det er således et krav, at der i løbet af ugen indgår: skriftlige opgaver og tekstlæsning (kan være både erhvervsrettede artikler, digte, noveller, film, billeder) og mundtlig formidling  |
| Fagmål |  |
| Udbytte |  |
| Evaluering og feedback  |  |
| Bedømmelse  | Når valgfaget er afsluttet, vurderer faglærer elevens kompetencer i forhold til de opstillede mål  Gennemført (GE)/ikke gennemført (IG)  |